Colecție impresionantă. Un turc a strâns timp de 20 ani peste 1.000 telefoane.
Un turc a strâns timp de 20 de ani toate telefoanele pe care le-a găsit. În colecţia lui sunt peste 1.000 de modele, majoritatea dinaintea erei smartphone-urilor. Sahabettin Özçelik ar fi avut o colecţie şi mai mare, dar a fost jefuit acum 2 ani.
Un turc a bătut orice record în materie de telefoane: A început să repare telefoane în urmă cu două decenii şi de atunci a început şi colecţia. În prezent aceasta depăşeşte 1.000 de modele diferite. Majoritea sunt de dinainte să existe smartphone-uri.Din păcate pentru colecţionar, a suferit o decepţie majoră în urmă cu doi ani. Nişte hoţi au intrat în casa lui şi l-au lăsat fără 700 de telefoane. Altfel, colecţia era şi mai mare. Chiar şi aşa, poate să umple o cameră cu telefoanele pe care le deţine. Sahabettin Özçelik, colecţionar: "Toate sunt modele rare şi foarte valoroase. Au fost persoane care au vrut să cumpere câteva, dar am refuzat. Încerc să le ţin în cea mai bună condiţie posibilă", spune acesta.